Geheimsinnige buitelug-advertensieborde dryf spot met ANCDie advertensieborde Drie groot advertensieborde, wat die gek skeer met die ANC en die e-tolstelsel, is vandeesweek deur ŉ anonieme persoon of instansie langs Johannesburgse snelweë opgerig, het The New Age Vrydag berig. Op die advertensieborde staan daar in wit op swart: “E-tolls. Proudly brought to you by the ANC”. Die permanente strukture waaraan die advertensies opgerig is, behoort aan die buitemuurse advertensiemaatskappy, vanTill Outdoor. Die agentskap het geweier om te sê wie vir die advertensies betaal het en voer aan hulle het ‘n vertroulikheidsooreenkoms onderteken. Die advertensieborde is langs die N3- en N1-snelweg opgerig.